钦定古今图书集成/明伦汇编/闺媛典/第296卷 > 皇清二十九 > 刘思忠妻王氏
## 钦定古今图书集成/明伦汇编/闺媛典/第296卷 > 皇清二十九 > 刘思忠妻王氏

按《蒲台县志》：“王氏，乡民刘思忠妻。年十八，夫亡，家贫无子，女矢志靡他，奉六十馀龄舅姑以孝闻。母家逼嫁，服毒几死。舅姑殁，营葬尽力。荜门圭窦冰玉，性成苦节而兼纯孝，族长为立嗣以养。年六十有四，孀居四十六年，阖邑称之。有司旌表。”